Θεόδωρος Κατριβάνος

Ο Θεόδωρος Κατριβάνος (25 Οκτωβρίου 1919 - 16 Οκτωβρίου 2004) ήταν Έλληνας δικηγόρος και πολιτικός από την Αρκαδία, που διετέλεσε βουλευτής, υπερνομάρχης και υφυπουργός. Τιμήθηκε το 2003 με το παράσημο του Ταξιάρχη του Τάγματος του Φοίνικα.

 Βιογραφία 
Γεννήθηκε στο Λεοντάρι ΑρκαδίαςΑρκάδων Χρόνοι , Πολιτικοί της Αρκαδίας.. Σπούδασε Νομικά στο Πανεπιστήμιο Αθηνών. Έλαβε ενεργά μέρος στην Εθνική Αντίσταση ως μέλος της Διαφώτισης της Επιτροπής του ΕΑΜ στην περιοχή της Πελοποννήσου.[ http://www.rizospastis.gr/story.do?id=2540594  Εφυγε από τη ζωή ο Θ. Κατριβάνος], Ριζοσπάστης, ηλεκτρονική έκδοση, 17-10-2004, ανάκτηση 30-8-2015.

Εξελέγη δημοτικός σύμβουλος στο Δήμο Αθηναίων το 1959 και το 1964. Την περίοδο της χούντας, ο Κατριβάνος συνελήφθη και φυλακίστηκε στη Λέρο , στη Γυάρο και μετά το 1973 στο Μπογιάτι. 

Μεταπολιτευτικά διορίστηκε Νομάρχης Αττικής το 1982 και υπηρέτησε ως την παραίτησή του, το 1985. Το Νοέμβριο του 1993 διορίστηκε Νομάρχης Αθηνών.

Στην ΕΔΑ έγινε γενικός γραμματέας το 1985 και πρόεδρος το 1993 στη θέση του Λεντάκη, που προσχώρησε στην Πολιτική Άνοιξη.  Στις δημοτικές εκλογές του 1986 ήταν υποψήφιος Δήμαρχος Αθηναίων με το ΚΚΕ και ήρθε 3ος, με ποσοστό γύρω στο 18%.Εφημερίδα «Το Ποντίκι», φύλλo 386, 17-10-1986. 

Στην οικουμενική κυβέρνηση του Ξενοφώντα Ζολώτα υπηρέτησε ως υπουργός Εσωτερικών από τις 23 Νοεμβρίου 1989 ως τις 11 Απριλίου 1990.ΓΓ της Κυβέρνησης - Η σύνθεση και οι μεταβολές στην κυβερνητική δομή στην Οικουμενική Κυβέρνηση Ζολώτα.

Στις εκλογές του 1994 ήταν υποψήφιος νομάρχης Αθηνών-Πειραιώς με την υποστήριξη της ΝΔ και της Πολιτικής Άνοιξης, όμως ηττήθηκε από τον Ευάγγελο Κουλουμπή του ΠΑΣΟΚ.

To 1998 εξελέγη υπερνομάρχης με ποσοστό 53,8% στον δεύτερο γύρο στη Νομαρχιακή Αυτοδιοίκηση Αθηνών - Πειραιώς και υπηρέτησε ως τις 31 Δεκεμβρίου 2002.Υπουργείο Εσωτερικών , αποτελέσματα αυτοδιοικητικών εκλογών 1998, ανάκτηση 30-8-2015.

Πέθανε σε ηλικία 84 ετών το 2004 και η κηδεία του έγινε με τιμές εν ενεργεία υπουργού.«Έφυγε» ο Θεόδωρος Κατριβάνος , antenna.gr, 16-10-2004, ανάκτηση 30-8-2015.

 Παραπομπές 

Κατηγορία:Πρόεδροι της ΕΔΑ
Κατηγορία:Έλληνες υπουργοί Εσωτερικών
Κατηγορία:Νομάρχες Αττικής
Κατηγορία:Νομάρχες Αθηνών-Πειραιώς
Κατηγορία:Μέλη του ΕΑΜ